open-index/open-wikipedia-markdown huggingface dataset:
Civita di Bagnoregio

**Civita di Bagnoregio** er en by i provinsen Viterbo i sentrale Italia, en *[[frazione]]* i kommunen Bagnoregio, 2 km vest for denne og ligger omtrent 145 km nord for Roma.

Byen ble grunnlagt av etruskerne for over 2400 år siden og befolkningen har siden minsket til kun 11 beboere i løpet av 1900-tallet, i 2023. På 2000-tallet har byen opplevd å bli en attraksjon for turister, hovedsakelig grunnet den amerikanske reiseskribenten Rick Steves som gjorde byen populær på 1990-tallet og kaller den for sin italienske favorittby i fjellene.

Byen er kjent for sin synbare posisjon på toppen av et platå på en skjør vulkansk tuff med utsyn over elvedalen Tiber, og den er stadig fare for å bli ødelagt da kanter faller av og får bygningene på platået til å smuldre sammen. Per 2004 er det planer for å styrke platået med stålstenger for å hindre ytterligere geologisk ødeleggelse. 

Byen er også beundret for sin arkitektur og hvor noe er flere tusen år gammelt. Civita di Bagnoregio skylder mye av sin uendrede tilstand til sin relativt isolerte posisjon: byen var i stand til motstå det meste av modernisering foruten også ødeleggelser som kom med to verdenskriger på 1900-tallet.

En fotgjengerbro i betong ble bygget i 1995 for å lette adkomsten til byen.

Byen ble plassert på Verdens monumentfond for overvåkingslisten for 2006 over de hundre mest utsatte steder, grunnet truslene fra erosjon og uregulert turisme.

## Eksterne lenker
* Byens nettsted
* Omfattende artikkel med bilder
Charles Delahay

**Frederick Charles «Charlie» Delahay**, etternavn også stavet **Delahaye** og **Delahey** (født 1905, død 17. mars 1973) var en canadisk ishockeyspiller som deltok under vinter-OL 1928 i St. Moritz.

Delahay ble olympisk- og verdensmester i ishockey under vinter-OL 1928 i St. Moritz. Han spilte på *Varsity Blues ishockeylag* som representerte Canada under OL-turneringen. Det canadiske laget vant turneringen overlegent. De var direktkvalifisert til finalerunden som besto av fire lag. Canada vant alle sine tre kampene med sammenlagt 38-0; Sverige 11-0, Storbritannia 14-0 og Sveits 13-0. OL-turneringen i ishockey var også verdensmesterskapet i ishockey. Spillerne på Canadas OL-lag var Delahay, Frank Fisher, Louis Hudson, Norbert Mueller, Herbert Plaxton, Hugh Plaxton, Roger Plaxton, John Porter, Frank Sullivan, Joseph Sullivan, Ross Taylor, David Trottier.

## OL- og VM-medaljer
* OL 1928  St. Moritz -  **OL-Gull**  i ishockey  Canada 
* VM 1928  St. Moritz -  **VM-Gull**  i ishockey  Canada

## Referanser


## Eksterne lenker
*
William Windom

**William Windom** (født 10. mai 1827 i Belmont County i Ohio, død 29. januar 1891 i New York) var en amerikansk republikansk politiker, kjent som USAs 33. og 39. finansminister under presidentene James Garfield og Chester A. Arthur i perioden mellom 8. mars 1881 og 13. november 1881, og under president Benjamin Harrison i perioden mellom 7. mars 1889 og 29. januar 1891.

## Liv og virke
### Bakgrunn
William Windom studerte rettsvitenskaper og tok slutteksamen i 1850 og fikk så advokatbevilling. Fra 1852 var hans statsadvokat i Knox County i Ohio.

### Politiker
Windom flyttet til Minnesotaterritoriet i 1855, og etter at Minnesota hadde blitt en delstat, ble han utnevnt til representantenes hus i perioden fra 1859 til 1869. 

I 1870 ble han utnevnt til USAs senat på grunn av at daværende senator Daniel S. Norton avgikk med døden. Han forlot stillingen i januar 1871 etter at Ozora P. Stearns ble valgt inn til resten av Nortons mandatperiode. Windom ble for øvrig innvalgt for en hel mandatperiode og kom derfor tilbake til senatet i mars samme år.

### Finansminister
Etter to år i denne posisjonen ble han i mars 1881 utnevnt til landets finansminister av daværende president James Garfield, før han i september fortsatte i samme stilling under kabinettet til etterfølgeren Chester A. Arthur på grunn av mordet på Garfield.

Windom gikk av som finansminister i november 1881 og dro tilbake til senatet hvor han fikk sin tredje periode som senator. Denne perioden sluttet i mars 1883 etter at han ikke lyktes i å bli gjenvalgt, og stillingen gikk dermed til Dwight M. Sabin. Windom flyttet deretter til New York hvor han arbeidet som advokat, før han i 1889 igjen ble utnevnt til finansminister av president Benjamin Harrison. Han hadde denne stillingen frem til sin død den 29. januar 1891.

## Referanser


## Eksterne lenker
* 
* 
*  Treas.gov – William Windom (1881) & (1889–1891) – Biografien til Windom hos U.S. Department of the Treasury.
Hiawata!

**Hiawata!** er et band fra Oslo, bestående av Tore Løchstøer Hauge, Are Volmert Sørensen, Johan Rogge Loennecken, Einar Stubhaug og Håkon Hagen.

Kenneth Ishak fra Beezewax har produsert den kritikkerroste EP-en *Blacks on Blondes* fra 2008, og albumet *These Boys and This Band is All I Know*.

De spilte på Månefestivalen09, 08 og Øyafestivalen 07.

26. mars 2009 ble singelen «Valley Boys» B-listet på P3. I forbindelse singelutgivelsen ble en digital-singel hvor andre band covret Hiawata!-sanger gitt bort gratis. Blant disse bandene var Harrys Gym med I Was A King, Dylan Mondegreen, Ingeborg Selnes, My Little Pony, Monzano og The Little Hands of Asphalt. Fredrikstad-duoen Munn Til Munn Metoden fikk også et lite gjennombrudd og radiospilling med sine remixer av bl.a. «Valley Boys».

Mattilsynet og Helsedirektoratets *Nøkkelhullsmerke* brukte «Valley Boys» i sin landsomfattende TV-reklame høsten 2009.

Tore Løchstøer Hauge og Kenneth Ishak har dannet bandet Heyerdahl sammen med Magne Mostue Nilsen fra Accidents Never Happen og Mattis With fra klubbkonseptet Lot Lot. Are Volmert Sørensen er også med i Ingeborg Selnes band, mens Einar Stubhaug fronter bandet Nomber 5s.

Tredjealbumet *Backs to the Future* ble gitt ut 7. februar 2011. Albumet ble spilt inn i Harrys Gym Recording Studio og har med bidrag fra bl. a. Anne Lise Frøkedal og Kenneth Ishak. Både Dagbladet og Aftenposten ga albumet 5 av 6 i sine anmeldelser, mens musikknyheter.no ga albumet 9 av 10. Kulturrådet tok med albumet som en del av innkjøpsordningen for musikk mars 2011.

Første singelen fra albumet *The Darkside*, «Anyone», ble høsten 2014 listet av P3.

## Diskografi
*2007 *[[They Could Have Been Bigger Than Hiawata!]]* (Sellout! Music)
*2008 *Blacks on Blondes EP* (Sellout! Music)
*2009 *[[These Boys and This Band is All I Know]]* (Sellout! Music)
*2010 *The Deep End Singel* (Sellout! Music)
*2011 *[[Backs to the Future]]* (Sellout! Music)
*2014 *The Darkside* (Vestkyst Records)

## Eksterne lenker
* Sellout hjemmeside
Lord of the Isles

**Lord of the Isles** (skotsk gælisk: *Triath nan Eilean* eller *Rí Innse Gall*), oversatt «Herre over øyene» er en  skotske adelstittel. Den innehas av tronarvingen til den britiske trone, for tiden prins William.

Historisk ble tittelen brukt om en rekke av norrøn-gæliske herskere på øyene og vestkysten av Skottland i middelalderen. Selv om disse herskerne i navnet var vasaller under kongen av Norge (før Perthtraktaten i 1265) og senere kongen av Skottland, var disse øyherskerne i praksis mer eller mindre selvstendige. De kontrollerte på det meste et territorium som besto av Hebridene, Skye, Ross, Knoydart, Ardnamurchan og Kintyrehaløya. På høyden av sin makt var øyherrene de største landeierne og mektigste adelsmennene på De britiske øyer, nest etter kongene av Skottland og England.

## Fotnoter
Daniel Manning

**Daniel Manning** (født 16. mai 1831 i Albany i delstaten New York i USA, død 24. desember 1887 samme sted) var en amerikansk demokratisk politiker, journalist og forretningsmann kjent som USAs 37. finansminister under president Grover Cleveland i perioden mellom 1893 og 1897.

## Liv og virke
### Bakgrunn
Manning kom fra beskjedne kår. Allerede i en alder av 11 år sluttet han på skolen for å bidra til familiens økonomiske underhold. 

### Karriere
Først var han *page* i  New York State Assembly, og senere ble han stenograf der.

Manning begynte en karriere som journalist allerede da han var elleve år gammel i avisen *Atlas* i hjembyen Albany, før han i 1856 gikk over til *Argus*. For den avisen ble han i 1865 sjefredaktør og i 1873 ble han avisens hovedeier. Manning ble siden ordfører for delstatens New Yorks demokratiske parti i perioden 1881 til 1884.

### Finansminister
I 1885 ble han utnevnt til landets finansminister av president Grover Cleveland den 8. mars. Dette var en utnevneløse som vakte forundring på flere hold. 

Til tross for den kritikk som ble rettet mot ham, ble han raskt en av de viktigste og mest innflytelselsrike av presidentens rådgivere. Som konservativ finanspolitiker lå det ham særlig på sinnet å sørge for budsjettoverskudd og å øke gullreservene. Dessuten anbefalte han presidenten å senke tollsatsene. Svekket helse gjorde at meget av arbeidet ble utført av hans stedfortreder Charles S. Fairchild.

Manning forble finansminister til april 1887, da han gikk av på grunn av sviktende helse og ble avløst av Fairchild. 

I oktober 1887 ble han president for Bank of New York. Han døde den 24. desember 1887 i hjembyen Albany i en alder av 56 år.

## Referanser


## Eksterne lenker
* Treas.gov – Daniel Manning (1885–1887) – Biografien til Manning hos U.S. Department of the Treasury.
Sigve Brekke

**Sigve Brekke** (født 1959) er en norsk bedriftsleder og tidligere politiker (Ap). Han var konsernsjef i Telenor fra august 2015 til 30. november 2024. Deretter ble han konsernsjef i det thailandske konsernet True Corporation, som oppstod 1.&nbsp;mars 2023 som resultat av en fusjon mellom de to thailandske telekom-selskapene DTAC og True Mobile. 

## Liv og virke
Brekke kommer fra Uvdal hvor hans far var ordfører i Nore og Uvdal. Sigve Brekke ble kommunestyrerepresentant da han var 18 år gammel. Brekke var i 1980-årene generalsekretær i Arbeidernes ungdomsfylking (AUF), i Turid Birkelands lederperiode. Han var statssekretær i Forsvarsdepartementet fra 1995 til 1996 og politisk rådgiver fra 1993), og arbeidet ved Forsvarets forskningsinstitutt. Han deltok også ved et studieprogram ved Harvard University i USA.

Brekke begynte sin karriere som rådgiver i Telenor i 1998 og hadde fra 1999 til 2015 en rekke lederstillinger knyttet til Telenors virksomhet i Asia. Han startet ved Telenors Singapore-kontor i 1999 og var administrerende direktør for det majoritetseide thailandske teleselskapet DTAC i 2002. Fra 2008 til 2015 var han leder for Telenors virksomhet i Asia, stasjonert i Bangkok. Fra høsten 2010 var han også administrerende direktør i Telenors indiske selskap Uninor.

Brekke høstet både ros og kritikk for Telenors mange satsinger i Asia. Ekspansjonen i India ble et pengesluk for Telenor, samtidig som Brekke var sentral i å forhandle frem løsninger på konflikter med myndighetene i landet om operatørlisenser. Lokalt var nordmannen kjent som en utypisk leder i det asiatiske næringslivet, der han fremholdt en skandinavisk ledelseskultur med mindre avstand mellom ledelse og ansatte.

Da Jon Fredrik Baksaas gikk av som konsernsjef i Telenor 1. januar 2016 ble Sigve Brekke ansatt i stillingen.

## CV-saken
I 2015 skrev *[[Kapital (tidsskrift)|Kapital]]* at Brekke, mens han i perioden 2004–2014 hadde sjefsjobber for Telenor i Asia, ga offentligheten «inntrykk av at han hadde en bachelorgrad i økonomi og administrasjon fra Høgskolen i Telemark». I 1984–1986 gikk Brekke på det toårige høyskolekandidatstudiet, ikke treårig bachelor, men oppnådde ikke graden høyskolekandidat. Brekke bekreftet at han manglet to vekttall (av 40) for å oppnå graden høyskolekandidat. Brekke har i sin CV oppført en *Degree in Agricultural Sciences* fra Agricultural College Kongsberg, som Brekke til *Kapital* sier er en toårig yrkesutdanning innenfor skogfag. Ifølge Telenor har ikke Brekke gitt gale opplysninger til Telenor.

## Referanser


## Eksterne lenker
* 
* 
*
Isfjorden (Rauma)

**Isfjorden (Rauma)** kan vise til:

*Isfjorden (bygd i Rauma) – ei bygd ved Isfjorden i Rauma kommune i Møre og Romsdal
*Isfjorden (fjord i Rauma) – en fjordarm av Romsdalsfjorden i Rauma kommune i Møre og Romsdal
Isfjorden (fjord i Rauma)

**Isfjorden** er den innerste fjordarmen av Romsdalsfjorden i Rauma kommune i Romsdal. Fjorden strekker seg 6,5&nbsp;km østover til bygda Isfjorden i botn av fjorden. Fjorden har innløp mellom Åndalsnes i sør og Uraneset i nord. Elva Isa munner ut i fjorden ved bygda Isfjorden.

Fylkesvei 64 går på begge sider av fjorden.

## Referanser
Pierre Brunet

:*Se også [[Pierre Brunet (roer)]]*

**Pierre Brunet** (født 28. juni 1902 i Paris, død 27. juli 1991 i Boyne City, Michigan) var en fransk kunstløper som deltok i flere olympiske leker: 1924 i Chamonix, 1928 i St. Moritz og 1932 i Lake Placid.

Brunet ble olympisk mester i kunstløp i vinter-OL 1928 i St. Moritz. Han vant parløp sammen med Andrée Joly. Det var 26 deltakere, 13 par, fra 10 nasjoner som deltok i konkurransen som ble avviklet 19. februar.

Fire år senere, i vinter-OL 1932 i Lake Placid vant paret sin andre olympiske tittel. Brunet og Joly giftet seg i 1929. Paret ble verdensmestere fem ganger.

## OL-medaljer
* 1928  St. Moritz -  **Gull** i kunstløp, parløp (sammen med Andrée Joly)
* 1932  Lake Placid -  **Gull** i kunstløp, parløp Andrée Brunet)
* 1924  Chamonix -  Bronse i kunstløp, parløp (sammen med Andrée Joly)

## Referanser


## Eksterne lenker
*
Murlo

**Murlo** er en kommune i provinsen Siena i den italienske regionen Toscana i det sentrale Italia. Den ligger omtrent 70 km sør for Firenze og omtrent 20 km sør for Siena. Per 31. desember 2004 hadde kommunen en befolkning på 2116 og et areal på 115 km².

Kommunen Murlo inneholder *[[frazioni]]* (underavdelinger, hovedsakelig landsbyer og grender) Casciano, Vescovado, Bagnaia, Befa, Casanova, Fontazzi, Lupompesi, Miniera di Murlo, Montepescini, Poggiobrucoli, og Poggiolodoli.

Murlo grenser til følgende kommuner: Buonconvento, Civitella Paganico, Montalcino, Monteroni d'Arbia, Monticiano, Sovicille.

Høydeåsen Poggio Civitate var en bosetning i oldtiden og blir i dag undersøkt av arkeologiske utgravninger.

Nyere analyser viser at DNA fra enkeltindivider fra Murlo var nærmere beslektet med de fra Anatolia enn de fra andre steder i Italia, noe som støtter hva den antikke historikeren Herodot skrev om at etruskerne opprinnelig kom fra Lydia.

## Referanser


## Eksterne lenker
* 
* Ancient Etruscans were immigrants from Anatolia – Antikkens etruskere var innvandrere fra Anatolia (Tyrkia), på PhysOrg.com
Jennison Heaton

**Jennison Heaton** (født 16. april 1904, død 6. august 1971 i California) var en amerikansk sportsutøver som deltok i de olympiske leker 1928.

Heaton ble olympisk mester under vinter-OL 1928 i St. Moritz. Han vant  konkurransen i skeleton foran sin bror John Heaton. Han var også fører på den amerikanske femmerboben USA I som kom på andreplass bak USA II.

## OL-medaljer
* 1928  St. Moritz -  **Gull** i skeleton
* 1928  St. Moritz -  Sølv  bobsleigh, femmerbob  USA

## Referanser


## Eksterne lenker
*
Tiefeng

**Tiefeng** (kinesisk: 铁锋区; pinyin: *Tiěfēng Qū*) er et bydistrikt i byprefekturet Qiqihar i provinsen Heilongjiang i Folkerepublikken Kina. 

Det dekker et areal på 695&nbsp;km² og har ca. 300&nbsp;000&nbsp;innbyggere.
Xingshan (Hegang)

**Xingshan** (Xìngshān Qū 兴山区) er et bydistrikt i byprefekturet Hegang i provinsen Heilongjiang i Folkerepublikken Kina med et areal på 27&nbsp;km² og 50&nbsp;000&nbsp;innbyggere.

## Eksterne lenker
* Informasjonsside
Bikubesong

*** Bikubesong*** er en roman, eventuelt en novellesamling, av den norske forfatteren Frode Grytten, utgitt i 1999.

Flere anmeldere omtaler boka som en kollektivroman. Gjennom 25 fortellinger eller kapitler skildres beboerne i arbeiderboligen *Murboligen* i industribygda Odda. Fortellingene er til dels formet etter muntlig fortellertradisjon, og skildrer *typer* med definerte roller eller karaktertrekk: partisekretæren, «skuggeboksaren», «han som pleier for sin dødssjuke mor», den overvektige «Prinsessa av Burundi», den tidligere fotballhelten og «fittetjuven». Noen av fortellingene er i første person; andre er i tredje person. Tema i novellene er blant annet kjærlighet, utroskap, politikk, løgn, brustne drømmer, kidnapping og svigerforeldre. Dagbladets anmelder Kåre Bulie har karakterisert boka som «det beste av den typen store, realistiske fortellinger som ofte slår an hos norske boklesere, og et høydepunkt i den vestlandske tradisjonen for melankolsk humor». 

Boken fikk Brageprisen, ble nominert til Nordisk råds litteraturpris, og ble i en Dagbladet-serie sommeren 2006 kåret til en av de 25 beste romanene fra de siste 25 år. 

Romanen er dramatisert, og ble satt opp på Det norske teatret høsten 2003 
. Forestillingen ble også framført i Odda.

## Noveller (kapitler) i Bikubesong
* Syng meg i søvn
* Prinsessa av Burundi
* Dublin i regn
* Kamerat måne
* Betty og Henry
* Sol i eit tomt rom
* Lykka mi snur no
* Monster
* Familiejul
* Politidrømmar
* Blind
* Nattvindauge
* Sean Penn blues
* Tillitsmannen
* Song for ein skuggeboksar
* Fittetjuven
* Mannen frå Mars
* Gå langs vegen som ein vanlig mann
* Å kaste hattar opp i lufta
* Popsong
* Kirsebærpiken
* Vasstoffhyperoksid
* Newcastle-upon-Tyne
* Jetlag
* Dronninggelé

## Referanser


## Eksterne lenker
* Les utgaven fra 1999 hos Nasjonalbiblioteket.
Dælenenggata (Oslo)

**Dælenenggata** (1b–41d, 4–40f) er ei gate i bydel Grünerløkka i Oslo. Den går fra Trondheimsveien (ved Carl Berners plass) til Christies gate. Den fortsetter så som gangsti over Hallénparken, før den blir til Biermanns gate. Ved Fagerheimgata er Dælenenggata delt i to, og det er stengt for biltrafikk i begge retninger.

Dælenenga var i sin tid et stort område. På 1700-tallet var dette delte i fire gårder: En omtrent der Lakkegata skole nå ligger, Nedre Dælenenga (Sofienberg), Mellom-Dælenenga (Rodeløkka) og Øvre Dælenenga (Rosenhoff). Dælenenggata løper altså sentralt i dette området, derav navnet.

## Historie
En utgravning i 1911 fant spor etter en boplass fra eldre steinalder. Veiarbeideren Anton Jensen leverte inn en nøstvetøks og noen flintstykker han hadde funnet mens han arbeidet ved steinbruddet på oppsiden av Dælenenggata.Nå var en knaus nedenfor Rodeløkkens kolonihager blitt sprengt bort der Christian Michelsensgate siden ble anlagt.

Professor Gabriel Gustafsson sendte amanuensis Gustav Mørck for å ta en kikk på funnstedet. Dette var den første steinalderboplassen som ble funnet og utgravd i Kristiania. Blant annet ble det funnet 111 stykker flint, 35-40 økser eller økseemner, og to skrapere for behandling av huder. Fra omtrent samme tidsperioden stammer helleristningsfeltet ved den tidligere sjømannsskolen på Ekeberg, beliggende i samme høyde som Dælenenggata, dvs. rundt 60 meter over havet, som den gangen var strandlinje rett ut mot Oslofjorden.

## Bebyggelse
Bebyggelsen i gata er svært variert. Det er både klassiske leiegårder fra rundt 1900, teglsteinsblokker fra tida før andre verdenskrig, og nyere boligblokker. Teglstegnsblokkene, blant andre Ringgatens Byggeselskap AS, Ringgatens Byggeselskap II AS og Ringgatens Byggeselskap III AS i Dælenenggata 9-15, er tegnet av arkitektene Henrik Nissen og Kristofer Lange, og ble oppført mellom 1932 og 1934 som en del av den store boligutbyggingen i området Carl Berners plass/Dælenenga, med bakgrunn i Harald Hals' byplan fra 1929.  

Dertil kommer en del næringsbygg av varierende alder. Ved nr 20 (nå ny blokk) hadde Fellesmeieriet sitt anlegg i Oslo fram til 1977. Nr 26 (fra 1968) er oppført for Statens bibliotekhøgskole. Seinere har Musikkhøgskolen holdt til her noen år. 

Nr. 36 er den prisbelønte boligblokken ''D36 The Green House'', ferdigstilt i 2013 med 21 leiligheter og takhage. Nr. 40 er en del av boligkomplekset *Sannerterrassen*, 155 kommunale leiligheter bygd på 1930-tallet. Anlegget blei solgt til private investorer i 2006.
Fra 1955 til 1961 gikk det trikk i Dælenenggata.
 
## Referanser


## Litteratur
* 

## Eksterne lenker
*
Walter Jon Williams

**Walter Jon Williams** (født 15. oktober 1953 i Minnesota, USA) er en amerikansk science fiction-forfatter. Han bor nå i delstaten New Mexico, og debuterte som forfatter i 1986.

## Referanser

## Eksterne lenker
*
Sean Williams (forfatter)

**Sean Williams** (født 23. mai 1967) er en forfatter fra Australia. Han er mest kjent for å ha skrevet science fiction og fantastisk litteratur. Han har også vært medskribent til tre av bøkene om *[[Star Wars]]*.

Han er medlem av den amerikanske forfatterforeningen SFWA.

## Referanser
Hans Barliens gate (Oslo)

**Hans Barliens gate** (1a–1f, 2–4c) er ei sidegate (blindvei) til Dælenenggata i Oslo. Den er oppkalt etter bondelederen Hans Barlien. Opprinnelig var den regulert som en del av Ole Bulls gate, som ligger på motsatt side av Ring 2. Den felles gata hadde i si tid navnet *Henrik Heftyes gade*.

Gata består av leiegårder i tegl fra 1930-tallet.

## Litteratur
* 

## Eksterne lenker
*
Fagerheimgata (Oslo)

:::*Se [[Fagerheimgata|pekerside]] for flere forekomster av Fagerheimgata.*

**Fagerheimgata** (9a–31, 2–24) er ei gate i Oslo. Den starter ved Dælenenega idrettspark i krysset mellom Schleppegrells gate og Malmøgata, krysser (ring 2) og går etter et lite stykke bilmessig over i Mailundveien. For myke trafikanter fortsetter den som gang- og sykkelsti opp Torshovdalen, og tidligere blei den igjen gate lenger opp på Torshov. Her blei den imidlertid i 1999 omdøpt til Jolly Kramer-Johansens gate.

Der gata nå krysser ring 2, lå i si tid løkka Fagerheim, som har gitt gata navn. Like ved lå løkka Thorseng, og Fagerheimgata 16 er det opprinnelige løkkehuset fra 1863. Oslos ordfører Rolf Stranger bodde her. I dag holder *Aksept støttesenter for hiv-berørte* til her.

Ellers er det meste av bebyggelsen langs gata leiegårder (mye i tegl), bygd fra rundt 1930 og framover. Nord for ring 2 ligger et tennisanlegg på østsida. I parkanlegget her står en gutteskulptur av Odd Hilt (oppsatt 1962).

Fagerheimgata sør for ring 2 tilhører bydel Grünerløkka. På nordsida utgjør den grensa mellom Grünerløkka og bydel Sagene.

## Litteratur
* 

## Eksterne lenker
* Oslo kommunes bydelsoversikt
Fagerheimgata

**Fagerheimgata/Fagerheimgaten** finnes flere steder:

* Fagerheimgata (Oslo), en gate i Oslo som ligger strøkene Dælenenga og Rosenhoff i bydelene Grünerløkka og Sagene.
* Fagerheimgaten (Tønsberg), en gate i Tønsberg som ender på Nøtterøy.
* Fagerheimgaten (Nøtterøy), en gate på Nøtterøy som starter i Tønsberg.
Knut Ring

**Knut Morten Ring** (1961–2024) var en norsk politiker. Han var ordfører i Ørland i perioden 1999–2003 og varaordfører 2007–2015 og representerte Arbeiderpartiet. 

Ring ble valgt inn i kommunestyret første gang ved kommunevalget i 1995 og satt der frem til sin død i 2024. Fra 2019 var han samtidig innvalgt i Trøndelag fylkesting og satt i hovedutvalget for kultur.

I det sivile liv var han studiestedsansvarlig for Fagskolen AOF i Midt-Norge.

Han var i mange år samboer med stortingsrepresentant Kirsti Leirtrø; og de giftet seg i 2021.

## Referanser
Dokumentør

**Dokumentør** er en yrkestittel som brukes av personer som utvikler, skriver og vedlikeholder bruksanvisninger eller annen teknisk dokumentasjon.

## Se også
*Teknisk forfatter

## Eksterne lenker
* Utdanning.no sin yrkesbeskrivelse av dokumentør
Tille

**Tille** er et navn som kan være både kvinne og mann. Som kvinnenavn er det en kjæleform av navn basert på *-hild*, som *[[Matilde]]* og *[[Otilie]]*. Navneleddet *-hild* har opprinnelse i norrøne *hildr* og gammelhøytyske *hiltja*, som begge betyr «strid».

## Utbredelse
*Tille* er et sjeldent navn.

|}

## Kjente personer med navnet
Personene i listen er ordnet kronologisk etter fødselsår.
* Tille Haug, norsk maler

## Referanser


## Eksterne lenker
*
De elskende på Pont Neuf

***De elskende på Pont Neuf*** (originaltittel: *Les Amants Pont-Neuf*) er en fransk romantisk dramafilm fra 1991 regissert og skrevet av Leos Carax. Hovedrollene spilles av  Juliette Binoche og Denis Lavant. 

Den ble godt mottatt av anmelderne. 

## Handling
Den hjemløse kunstnerinnen Michele holder på å miste synet. Hun forelsker seg i uteliggeren og ildslukeren Alex. Paret skaper seg et hjem og en egen verden på broen Pont-Neuf, som er avstengt for renovering. 

Deres forhold er en intensiv hyllest til livet og kjærligheten, men grenser samtidig til det fortærende. Historien svever mellom eventyret og realisme. En historie om mennesker på siden av samfunnet.

## Rollebesetning
* Juliette Binoche: Michèle Stalens
* Denis Lavant: Alex
* Klaus Michael Grüber: Hans
* Daniel Buain: Alex venn
* Marion Stalens: Marion
* Chrichan Larsson: Julien
* Paulette Berthonnier: La marinière
* Roger Berthonnier: Le marinier

## Priser
Juliette Binoche fikk prisen «Best Actress» fra European Film Awards for sin deltakelse i filmen.

## Referanser


## Eksterne lenker
*
Five Easy Pieces

***Five Easy Pieces*** er en film fra 1970, skrevet av Carole Eastman (under navnet Adrien Joyce) og regissert av Bob Rafelson. Den forteller historien om Bobby Dupea (spilt av Jack Nicholson), e tidligere pianist fra en overklassefamilie som har brutt over tvers og arbeider på en borerigg i stedet.

Filmen ble nominert til Oscar for beste mannlige hovedrolle (Jack Nicholson), Oscar for beste kvinnelige birolle (Karen Black), Oscar for beste film og Oscar for beste originalmanus.

I 2000 ble det besluttet at *Five Easy Pieces* ble utvalgt for spesiell arkivering i *United States National Film Registry* av Library of Congress med begrunnelsen om at filmen var «culturally, historically, or aesthetically significant» («kulturell, historisk eller estetisk viktig»).

Andre filmmakere, som Lars von Trier, Joel and Ethan Coen, Ingmar Bergman og de prisvinnende forfatterne Cormac McCarthy og William Gaddis har uttrykt denne filmens betydning og beundring for den.

## Kjent scene
Filmens mest kjente scene er på en veikro hvor Bobby (Jack Nicholson) prøver å få servitøren (Lorna Thayer) til å gi ham ristet brød til frokosten, noe som ikke står på menyen. På tross av alle appeller til logikk og fornuft, holder hun fast på stedets regler, som ender med at Bobby bestiller «a chicken salad sandwich on wheat toast, no mayonnaise, no butter, no lettuce», og legger til at servitøren kan «hold the chicken … between your knees.»

Da servitøren opprørt ber dem gå, feier Bobby alle glassene på bordet ned på gulvet med en rask bevegelse med armen.

Scenen er en ironisk metafor for den opprørske, frisinnede ungdomskulturen på slutten av 1960-tallet og tidlig 1970-tall, noe som er et sentralt tema i filmen.

## Trivia
Filmen inneholder fem klassiske pianostykker:
* Frédéric Chopin – Fantasi i F-moll op. 49, spilt av Dupea bak på en lastebil.
* Johann Sebastian Bach – Kromatisk fantasi og fuge, spilt av Dupeas søster, Partita, i et opptaksstudio.
* Wolfgang Amadeus Mozart – Pianokonsert nr 9 i Ess-dur K.271, spilt av Dupeas bror Carl and Catherine da Bobby kom til øya.
* Chopin – Prelude Opus 28 i E-moll nr 4, spilt av Dupea for Catherine.
* Mozart – Fantasi nr 3 i D-moll K.397

## Eksterne lenker
* 

* Roger Ebert om ''Five Easy Pieces'' 
* ''Bright Lights Film Journal'' essay
* Intervju med manusforfatter Carol Eastman i ''Time'' magazine 
* Omtale i Criterion Laserdisc
* Den kjente scenen fra veikroen
Lars Tuset

**Lars Tuset**  (født 30. desember 1966 i Trondheim) er norsk matematiker og  forsker innenfor kvantegrupper, operatoralgebraer og ikkekommutative geometri.

Tuset ble sivilingeniør i fysikk ved NTNU i 1990 og tok doktorgraden samme sted i 1995. Han var postdoktor i Roma 1996-97 ved Universitet II under John Roberts, og postdoktor i Irland ved UCC under Gerard Murphy. 

Han var ansatt som førsteamanuensis ved Høgskolen i Oslo fra 1999 til 2005. I 2005 ble han utnevnt til professor ved Høgskolen i Oslo.

## Bibliografi
* Muger, Michael and Tuset, Lars. 2008. Monoids, embedding functors and quantum groups. International journal of mathematics 19 (1): 93-123

## Eksterne lenker
Somewhere Back in Time – The Best of: 1980–1989

***Somewhere Back in Time – The Best of: 1980 – 1989*** er et samlealbum fra Iron Maiden.

Albumet kom ut i 2008 og inneholder spor fra de første syv studioalbumene.

## Sporliste
Alle sangene er skrevet av Steve Harris unntatt hvor annet er notert.

# «Churchill's Speech» – (Winston Churchill)
#*fra *[[Live After Death]]* 
# «Aces High» (Live fra *[[Live After Death]]*)  
#*fra *[[Powerslave]]*
# «2 Minutes to Midnight» – (Bruce Dickinson, Adrian Smith)
#*fra *[[Powerslave]]*  
# «The Trooper»
#*fra *[[Piece of Mind]]*   
# «Wasted Years» – (Smith)
#*fra *[[Somewhere in Time]]*  
# «Children of the Damned»
#*fra *[[The Number of the Beast (album)|The Number of the Beast]]* 
# «The Number of The Beast»
#*fra *[[The Number of the Beast (album)|The Number of the Beast]]*
# «Run to the Hills»
#*fra *[[The Number of the Beast (album)|The Number of the Beast]]*
# «Phantom of the Opera» (Live fra *[[Live After Death]]*) 
#*fra *[[Iron Maiden (album)|Iron Maiden]]* 
# «The Evil That Men Do» – (Dickinson, Smith, Harris)
#*fra *[[Seventh Son of a Seventh Son]]*   
# «Wrathchild» (Live fra *[[Live After Death]]*) 
#*fra *[[Killers (Iron Maiden-album)|Killers]]*    
# «Can I Play with Madness» – (Dickinson, Smith, Harris) 
#*fra *[[Seventh Son of a Seventh Son]]* 
# «Powerslave» – (Dickinson)
#*fra *[[Powerslave]]*
# «Hallowed Be Thy Name»
#*fra *[[The Number of the Beast (album)|The Number of the Beast]]*
# «Iron Maiden» (Live fra *[[Live After Death]]*) 
#*fra *[[Iron Maiden (album)|Iron Maiden]]*

## Eksterne lenker
*
Jan Kleppe

**Jan Oddvar Kleppe** (født 13. mai 1947 på Askøy ved Bergen) er en norsk matematiker. Han har vært professor ved Høgskolen i Oslo siden 1997.

Kleppe ble cand.real. ved Universitetet i Oslo 1973. I 1982 ble han dr.philos samme sted, med avhandlingen «Deformations of graded algebras and projective schemes of nests. Applications to the Hilbert scheme of curves in 3-space». Han var timelærer ved Universitetet i Oslo 1970-72, Vitenskapelig assistent ved Universitetet i Oslo 1972-79; NAVF-stipendiat 1979, Høgskolelektor ved Oslo ingeniørhøgskole 1980-82, førsteamanuensis 1982-97 og professor ved Høgskolen i Oslo fra 1997. Han var leder for eksamenskommisjonen under Ingeniørutdanningsrådet 1989-1996. Han var medlem av skolestyret (Skole og oppvekstutvalget) i Nesodden kommune 1979-83; 1987-95.

Kleppe hovedarbeidsområde er Hilbert-skjemaer av projektive kurver i n-rommet (særlig n < 5), deformasjons-teorier, liering (liaison) og projektive romkurver. Han forsker også innen (Ko)homologi, lokal kohomologi og minimale resolusjoner av idealer og Klassifikasjon i kodimensjon minst 3, blant annet av artinske Gorenstein-algebraer. Gorensteinliering. Hilbert-skjemaer av flater i 4-rommet.

## Utvalgte publikasjoner

* 2007. Unobstructedness and dimension of families of Gorenstein algebras. COLLECTANEA MATHEMATICA 58 (2) 199-238
* 2007  Families of Artinian and one-dimensional algebras.Journal of algebra 311 (2) 665-701
Randy Jackson

:*For tidligere medlem av [[The Jackson Five]], se: [[Randy Jackson (1961)]]*

**Randall Darius «Randy» Jackson** (født 1956) er en amerikansk bassist, vokalist, plateprodusent og manager, men best kjent som dommer i American Idol.

## Privatliv
Randy Jackson har vært gift to ganger, første gang med Elizabeth Jackson. Paret har ett barn (Taylor) sammen og ble skilt i 1990. Han giftet seg på nytt i 1995 med Erika Riker, og de har to barn, Zoe og Jordan. I 2003 tok Randy gastric bypass operasjon, og gikk ned over 45 kilo. Han har diabetes 2.

## Musikkarrière
Han har spilt sammen med Carlos Santana og Jerry Garcia. Fra 1986 til 1987 var han med i bandet Journey. På slutten av 1990-tallet flyttet han til Italia og spilte inn et musikkalbum med Zucchero. Randy var bassist på flere av sporene på Tracy Chapmans album *Matters of the Heart* (1992). Han spiller også bassgitar på Bruce Springsteens hit «Human Touch». 

Han har spilt og produsert album for artister som Mariah Carey *NSYNC, Whitney Houston, Céline Dion, Fergie og Madonna (han spiller bassgitar på «Like a Prayer»).

Randy har vært studiomusiker for Aretha Franklin, Roger Waters, Bruce Springsteen, George Michael, Blue Öyster Cult, Herbie Hancock, Richard Marx, Billy Joel, Bon Jovi, Michael Bolton, og Bob Dylan. Han har også arbeidet 8 år som visepresident A&R hos Columbia Records, og fire år hos MCA Records.

Siden 2002 har han vært en av tre faste dommere i American Idol, sammen med Paula Abdul og Simon Cowell.

## America's Best Dance Crew

Randy Jackson er også lederprodusenten av America's Best Dance Crew, og originaltittelen for programmet var egentlig *Randy Jackson Presents America's Best Dance Crew*. I 2011 mottar han Living Legend of Hip Hop Award ved World Hip Hop Dance Championships, grunnet hans medvirkning til spredningen av hiphopdans.
## Eksterne lenker
* 
* 
* 
*
Chaim Potok

**Chaim Potok** (født 17. februar 1929 i Bronx i New York i USA, død av kreft 23. juli 2002 i Pennsylvania) var en amerikansk roman-forfatter og rabbiner. De fleste bøkene hans tar utgangspunkt i det askenasiskortodokse miljøet i New York City.

I Norge er Chaim Potok mest kjent for romanen *My Name is Asher Lev* som kom ut på engelsk i 1972. På norsk ble den gitt ut av Aschehoug forlag i 1973 under navnet *Mitt navn er Asher Lev*.

## Referanser


## Eksterne lenker
*
Re:member

**re:member** er et uavhengig kredittkort på det nordiske markedet som utstedes av selskapet EnterCard. Det ble først lansert i Sverige i september 2006 og i Norge i april 2007.

Kredittkortet re:member utstedes som MasterCard, som gullkort eller med svart design. Kortet har en kredittgrense på 150 000 kroner og kan benyttes på 25 millioner brukersteder over hele verden. En rekke forsikringer er tilgjengelig for kortet, slik som reise- og avbestillingsforsikring. Det påløper ingen årsgebyr med kortet.

Det finnes en rekke vilkår som må være oppfylt før en kunde kan bli godkjent til å få kortet; søkeren må være minimum 18 år og ikke ha noen aktive betalingsanmerkninger eller inkassosaker mot seg. Kortet stiller dog ingen krav til minimumsinntekt.

## Referanser


## Eksterne lenker
* Norsk hjemmeside for kredittkortet re:member 
* EnterCard Norge AS
Sverre Kilde

**Sverre Kilde** (født 26. juli 1934, død 4. juni 1996) var en norsk major som etter 13 år i ulike stillinger innen Røde Kors ble spesialrådgiver for FNs høykommissær for flyktninger fra 23. juli 1989. 

## Biografi
Etter realartium i 1953 begynte Kilde på Artilleriets befalsskole. I 1957 fullførte han Krigsskolen, siden tok han Hærens Stabsskole. I 1969 tok han Master Degree i Public and International Affairs. Han hadde tjeneste som offiser både i tropp og stab i Hærens Transportkorps, Brigaden i Nord-Norge, Forsvarets forskningsinstitutt og ved Hærstaben. I 1972 søkte han avskjed fra Forsvaret og begynte i jobb som «Director of disaster preparedness» i Det internasjonale Røde Kors i Genève, en stilling han hadde i ti år. Da kom han tilbake til Norge og ble sjef for utenlandsavdelingen i Norges Røde Kors fra 1982 til 1985. Da gikk turen tilbake til Genève, hvor han ble «Relief Coordination Officer» i UNDRO, «United Nations Disaster Relief Organization» Co-ordinator's Office. Denne jobben hadde han i tre år før han ble spesialrådgiver for Høykommissæren for flyktninger i 1989. I sin internasjonale tjeneste hadde han i perioden 1962 til 1972 oppdrag i Kongo, Nigeria, Kambodsja, India og Bangladesh. Han var gjeste-professor ved University of Pittsburgh i USA 1968-1969 og ble Mellon Fellow samme sted. Sverre Kilde var ridder av Den tunisiske republikk og innehaver av Norges Røde Kors hederstegn. 

Sverre Kilde var fra 1987 gift med den finske legen Rauni-Leena Luukanen-Kilde.

## Kilder
* Hvem Hva Hvor 1990 ISBN 82-516-1267-5

## Referanser
Ørnulf Gulbransen

**Ørnulf Gulbransen** (født 19. desember 1916, død 20. februar 2004) var en norsk fløytist og pedagog, kjent som en av landets ledende etter den andre verdenskrig.

Han debuterte 1938 etter å ha gått i lære hos Hans Stenseth, Aksel Andersen og Per Wang.  Det fulgte en tid med ansettelse i Øivind Berghs *Bristolorkester* hvor han spilte fløyte til middagskonserten og altsaxofon når orkestret spilte til dans. Han spilte også i ensemblet ved Nationaltheatret, samtidig med
at han var lærer ved Barratt Due musikkinstitutt. 

Gulbransen ble ansatt ved Musikkonservatoriet i Oslo i 1941, og hadde to studieopphold hos den franske Marcel Moyse i Paris (1946) og i Vermont (1955), hvilket brakte ham til universitetet derover som professor (1959) og endatil solistarbeide ved plateinnspillinger fra *Music of Marlboro*-festivalen (1964), under direksjon av Pablo Casals som senere fikk Gulbransen med på en rekke turer blant annet til Midtøsten. Han ble i 1973 den første professor i fløytespill ved Norges musikkhøgskole der han virket inntil 1984.

Ellers hadde han gjesteengasjement ved  Ingesund musikkhøgskole i Arvika og konservatoriet i København, og var instruktør for *Canadian Youth Orchestra* (1974–91). Videre ledet han Den Norske Blåsekvintett (1955–72) og var fast tilsatt i Oslo Filharmoniske Orkester (1941–70) som fløytist, fra 1956 som solofløytist og fra 1958 medlem av det nyopprettede Filharmoniens kammerorkester som ble ledet av konsertmester Ernst Glaser. Blant Gulbransens elever rager Alf Andersen (1928-1962), Per Øien, Torkil Bye og Tom Ottar Andreassen høyt.

## Premier
* Musikkritikerprisen 1956
* den 6. Lindemanprisen 1984 på kroner 30 000
* Oslo bys kunstnerpris 2002

## Referanser


## Eksterne lenker
*
Kevin Zegers

**Kevin Joseph Zegers** (født 1984) er en canadisk skuespiller og modell. Han begynte som skuespiller i en alder av 6 år. 

I 1993 spilte Zegers med Michael J. Fox i komedien *Life With Mikey*. Han dukket også opp i TV-serien The X-Files. Han var også med på Cannes Film Festival i 2006.

## Filmografi

### Stemmeroller

### Fjernsyn
* 1992: Street Legal som N/A (Sesong 7 / Episode 5)
* 1994: Thicker Than Blood: The Larry McLinden Story som Larry (1954)
* 1995: Road to Avonlea som Gordon Bradley (Sesong 6 / Episode 12)
* 1995: The Silence of Adultery som Steven Harlett
* 1995: The X Files som Kevin Kryder (Sesong 3 / Episode 11)
* 1996: Specimen som Bart
* 1996: Murder on the Iditarod Trail som Matthew Arnold
* 1996: Goosebumps som Noah Thompson (Sesong 2 / Episode 13)
* 1996–1997: Traders as Sean Blake (7 Episodes)
* 1997: Rose Hill as Cole Clayborne at 13
* 1998: Nico the Unicorn as Billy Hastings
* 1999: Twice in a Lifetime som N/A (Sesong 1 / Episode 7)
* 1999: So Weird som Ryan Ollman (Sesong 2/ Episode 9)
* 2000: The Acting Class som Lou Carpman
* 2000–2001: Titans som Ethan Benchley (11 Episoder)
* 2003: Smallville som Seth Nelson (Sesong 3 / Episode 7)
* 2004: House, M.D. som Brendon Marell (Sesong 1 / Episode 3)
* 2009-2010: Gossip Girl som Damien Dalgaard (Sesong 3 / 6 Episoder)

## Priser

## Referanser


## Eksterne lenker
* 
* 
* Zegers interviews, 1997
* ''Out.com'' interview
Braddock-ekspedisjonen

**Braddock-ekspedisjonen** var et mislykket britisk forsøk på å erobre det franske Fort Duquesne sommeren 1755 under den franske og indianske krig. Ekspedisjonen fikk sitt navn fra general Edward Braddock, som ledet de britiske styrkene og døde i forbindelse med forsøket. Braddocks nederlag skjedde i det såkalte slaget ved Monongahela, og var et kraftig tilbakeslag for britene i den tidlige fasen av krigen med Frankrike.

## Referanser


## Eksterne lenker
*
Rebecca Boone

**Rebecca (Bryan) Boone** (født 9. juni 1739, død 18. mars 1813) var en amerikansk nybygger og kona til den velkjente nybyggeren Daniel Boone. Libertyskipet SS *Rebecca Boone* fra andre verdenskrig ble oppkalt etter henne.

## Referanser
Den siste mohikaner

***Den siste mohikaner*** (engelsk originaltittel: *The Last of the Mohicans*) er en roman som er skrevet av den amerikanske forfatteren James Fenimore Cooper og ble utgitt første gang i 1826 på engelsk. Den ble skrevet som en bok for voksne lesere, men i Norge ble den i alle fall fra slutten av 1800-tallet først og fremst lest av barn og unge.

Romanen ble raskt en av de mest populære engelskspråklige bøkene på den tiden, og den bidro sterkt til at Cooper ble en av USAs første verdensberømte forfattere. Anmelderne kritiserte boken tidlig for dens narrative feil, og i ettertid har bokens lengde og meget formelle språk gjort at den har fått mindre appell for alminnelige lesere. *Den siste mohikaner* regnes likevel i nyere tid for å være en viktig del av USAs litterære arv. Boken er andre del av i alt fem bøker om Natty Bumppo, en hvit mann som vokste opp hos en indianerstamme; den første boken het *The Pioneers* og ble utgitt i 1823. 

## Handling
Historien foregår i 1757, midt under den franske og indianske krig, da Frankrike og Storbritannia kjempet om kontrollen over Nord-Amerika. De europeiske makter inngikk ulike allianser med de innfødte, ofte med tragiske konsekvenser for de involverte parter. Mohikanerne tilhørte Algonquin, som var alliert med franskmennene.

## Norske og danske oversettelser
Allerede i 1827 ble romanen utgitt på norsk. Senere har den blitt utgitt i over 70 ulike, norske versjoner; i tillegg hadde mange norske lesere – i alle fall på 1800-tallet – boken i dansk oversettelse.

## Filmatiseringer (utvalg)
* 1920: *[[Den siste mohikaner (film fra 1920)|Den siste mohikaner]]* – amerikansk stumfilm med Wallace Beery
* 1936: *[[Den siste mohikaner (film fra 1936)|Den siste mohikaner]]* – amerikansk film med Randolph Scott og Bruce Cabot
* 1992: *[[Den siste mohikaner (film fra 1992)|Den siste mohikaner]]* – amerikansk film med Daniel Day-Lewis i hovedrollen

## Referanser


## Se også
* Tilfangetakelsen og redningen av Jemima Boone
Tilfangetakelsen og redningen av Jemima Boone

**Tilfangetakelsen og redningen av Jemima Boone** og Callaway-jentene er en kjent hendelse fra Kentuckys tidlige historie, og muligens den mest kjente hendelsen fra den amerikanske nybyggeren Daniel Boones liv. Forfatteren James Fenimore Cooper omgjorde historien til skjønnlitterær form i den klassiske boken *[[Den siste mohikaner]]* fra 1826.

Etter utbruddet av Den amerikanske uavhengighetskrigen i 1775, økte volden mellom indianerne og nybyggerne i Kentucky. Urfolkene, hovedsakelig shawneer nord for elven Ohio, stormet flere bosetninger i Kentucky, i håp om å drive vekk immigrantene, som ble ansett for å være uvedkommende. Enkeltstående nybyggere og jegere ble de primære angrepsmålene, noe som førte til at mange besluttet å forlate Kentucky. Ved slutten av våren 1776, var det færre enn 200 amerikanere igjen i Kentucky; de gjenværende befant seg hovedsakelig ved de befestede områdene Boonesborough, Harrodsburg og Logan's Station.

Søndag 14. juli 1776, ble tre tenåringsjenter fra Boonesborough tatt til fange av krigere mens de befant seg i en kano som fløt i Kentucky River. Jentene var Jemima, datter av Daniel Boone, og Elizabeth og Frances, døtre av oberst Richard Callaway. Krigergruppen bestod av indianere, to cherokeer og tre shawneer, og var ledet av cherokeenes sjef Hengende Mage. Et redningsmannskap ble raskt satt sammen av Boone, mens jentene i mellomtiden ble fraktet nordover av krigerne, mot shawneenes byer på andre siden av elven Ohio.

Den tredje morgenen, mens indianerne dannet et frokostbål, dukket redningsmennene opp. Et skytedrama oppstod, noe som førte til både skader og to (senere) dødsfall hos indianerne, som trakk seg ut av området og etterlot jentene til redningsmannskapet. Jemima giftet seg senere med Flanders Callaway, som deltok i redningsaksjonen. Elizabeth Callaway giftet seg med Samuel Henderson, og Frances med John Holder. Episoden medførte at nybyggerne i området fra nå av var tilbakeholdne med å bevege seg langt fra det bevoktede fortet.

## Kilder
*Draper, Lyman. *The Life of Daniel Boone*, edited by Ted Franklin Belue. Mechanicsburg, PA: Stackpole Books, 1998.
*Faragher, John Mack. *Daniel Boone: The Life and Legend of an American Pioneer*. New York: Holt, 1992.
Norsk Sameråd

**Norsk Sameråd** ble etablert i 1964 som et rådgivende organ for norske myndigheter i samiske spørsmål og saker. Rådet besto av 18 medlemmer oppnevnt etter forslag fra samiske organisasjoner. Rådet hadde en egen administrasjon lokalisert i Karasjok. Norsk Sameråd erstattet daværende Samisk råd for Finnmark.

Norsk Sameråd var rådgiver overfor statlig, fylkeskommunale og kommunale myndigheter. I 1975 ble rådet også øverste tilsynsmyndighet for nyopprettede Utviklingsfondet for de samiske bosettingsområdene, og rådet rapporterte årlig til Regjeringen om fondets aktivitet.

Norsk Samerråd ble lagt ned  i 1989, og erstattet av Sametinget. Rådets administrasjon ble overført Sametinget.

## Samisk selvbestemmelse
Alta-konflikten ble foranledningen for å samordne og koordinere alle samiske saker fra 1980 i (daværende) Kommunal- og arbeidsdepartementet. Samtidig ble det besluttet at årsmeldingene fra Norsk Sameråd skulle legges fram for Stortinget, sammen med årsmeldingen fra Samisk Utviklingsfond. Norsk Sameråd fikk overført myndighet til fordele statlige midler til samiske organisasjoner, næringer og annet.

## Referanser
Samisk Utviklingsfond

**Samisk utviklingsfond** (**SUF**) ble etablert i 1975 av norske myndigheter for å fremme tiltak av særlig kulturell, sosial og økonomisk betydning for den samiske befolkning og det samiske bosettingsområdet. Fondet ble styrt og forvaltet av Norsk Sameråd. Etterhvert ble det etablert et eget fagråd for fondet, kalt Samisk næringsråd. Fondet og dets administrasjon ble overført Sametinget i 1989.

Ordningen er formelt sett ikke et fond, men utgjør i dag en del av Sametingets økonomiske virkemiddelordning. De økonomiske rammene for ordningen fastsettes årlig i Sametingets budsjett.

## Formål
Gjennom ordningen ytes tilskudd etter søknad til næringsbaserte prosjekter, bedrifts- og produktutviklingstiltak, markedsføringstiltak, investeringer og næringsetablering. Det gis også tilskudd til samiske utmarksnæringer og kompetansehevingstiltak innen utmarksnæringer og tradisjonelle samiske næringer.

## Virkeområde (SUF-området)
Ordningens geografiske virkeområde er kommuner og områder nord for Saltfjellet. Følgende kommuner (nord-sør) inngår i området:
Sør-Varanger, Unjarga – Nesseby, Deatnu – Tana, Gamvik, Gratangen, Hamarøy, Lebesby, Karasjohka – Karasjok, Porsanger Porsángu Porsanki, Nordkapp, Måsøy, Kvalsund, Loppa, Alta, Guovdageaidnu – Kautokeino, Kvænangen, Gáivuotna – Kåfjord, Storfjord, Lyngen, Sørreisa, Lavangen, Skånland, Tromsø, Evenes, Tysfjord og Narvik.

I tillegg er den samiske befolkningen på Senja og i Lenvik kommune omfattet av ordningen. Det samme gjelder for den samiske befolkningen i sørsameområdet, som gjelder fra kommunene Rana og Rødøy i Nordland fylke og sørover, hele Nord-Trøndelag og Sør-Trøndelag fylker, samt [Engerdal] kommune i Hedmark fylke.

I enkelte kommuner er det bare deler av kommunen som er innenfor ordningens virkeområde. Det gjelder kommunene Alta, Evenes, Hamarøy, Lebesby, Måsøy, Narvik, Nordkapp, Sørreisa, Sør-Varanger og Tromsø.

## Eksterne lenker
* Om Samisk utviklingsfond på Sametingets nettsider
* Retningslinjer for ordningen
* Statistisk sentralbyrås nøkkeltall for SUF-området
NSG

**NSG** har flere betydninger:

* Norsk Sau og Geit, en faglig medlemsorganisasjon for saue- og geiteholdere i Norge
* Nuclear Suppliers Group, en multinasjonal gruppe som arbeider med å begrense spredning av ulike materialer, utstyr og teknologi som kan benyttes for å produsere kjernefysiske våpen
Midt-Tromshallen

**Midt-Tromshallen** er en innendørs fotballhall i Lenvik kommune i Troms. Hallen ble åpnet 1. februar 1997, og den ligger cirka seks kilometer fra Finnsnes sentrum, like ved Senja videregående skole i Finnfjordbotn. Hallen benyttes blant annet til sportsaktiviteter og arrangementer.

## Eksterne lenker
http://midttromshallen.no